Lisa 1

#  Tingimused ja teenuse kirjeldus

Eesti Maanteemuuseumi välialade inventari hooldusteenus on ennetavate ja korrastavate toimingute kogum, mille eesmärgiks on tagada inventari võimalikult optimaalne funktsioneerimine, eesmärgikohane kasutatavus, tehnilise seisundi säilimine ning kasuliku eluea pikenemine vastavalt tellija nõudmistele ja vajadustele. Toimingud hõlmavad inventari regulaarset ülevaatust, kontrolli, reguleerimist, vigade ja rikete operatiivset kõrvaldamist, remondi ning asendamise vajaduse väljaselgitamist.

## 1. Teenusepakkuja üldised kohustused ja tööde mahud

1.1. Töid teostatakse Tellijalt saadud kasutus- ja hooldusjuhendite, teostusjooniste ning muu vajaliku tehnilise dokumentatsiooni alusel. Nimetatud materjalide puudumisel peab töövõtja vajadusel hankima vajalikud juhendid seadmete või masinate maaletoojalt või valmistajalt.

1.2. Inventari ettevalmistamine hooajaks (inventari tehnilise seisukorra ja remondimahu väljaselgitamine, suuremahuline remont, kulumaterjalide vajaduse väljaselgitamine) enne hooaja algust. Inventar peab olema töövalmis **01.05.2025.**

1.3 Inventari ennetav ja korrastav iganädalane (esmaspäevane) hooldus külastushooajal (perioodil **01.05-30.09.2025**): funktsioonide kontroll, reguleerimine, pisiremont (kui remondi objektiks olevad inventari osad ei vaja asendamist).

1.4. Muuseumi tööaja piires (st aeg mil muuseum on külastajatele avatud) ja perioodil **01.05-30.09.2025** rikete-, vea- ja kahjustusteadete vastuvõtmine ja nendele reageerimine sama päeva jooksul.

1.5. Rikete, vigade, puuduste ja kahjustuste likvideerimiseks vajalike toimingute tegemine, inventari funktsioonide taastamine.

1.6 Inventari hooldus ja tehnilise seisukorra hindamine suvehooaja lõpus, eesmärgiga tagada inventari säilimine väljaspool hooaega. Nimetatud tööd on ühekordsed ning teostatakse vahetult enne lepingu lõppemist.

1.7 Hooldus- ja remonditööde maksumus peab sisaldama inventari perioodilisi hooldustegevusi, hooldustöödel vajaminevaid töövahendeid, kulutarbeid ja -aineid, transporti, tehnilise kontrolli läbiviimise korraldamist, tehniku/te töötasu. Erandjuhtudel täiendavate varuosade tellimise vajaduse kooskõlastab muuseumi arendusjuht.

## 2. Hooldamisele kuuluva inventari koosseis

|  |  |
| --- | --- |
| **Inventar** | **Kogus** |
| Elektriauto | 9 tk |
| Tõukeratas, sinine ja must | 14 tk |
| Suurerattaline jalgratas | 1 tk |
| Tõukeratas õhkkummiga (kick-bike) | 3 tk |
| Väikelaste jooksuratas | 2 tk |
| Trikke ratas suur roheline | 1 tk |
| Trikke ratas väike kolmerattaline | 1 tk |
| Jalgrattad | 7 tk |
| Polaris RZR 170 bagi | 2 tk |
| Laste ekskavaator | 3 tk |
| Kaldtee | 1 tk |
| Täiskasvanute tsirkuseratas | 1 tk |
| Laste elektritõukerattad | 4 tk |
| Laste velokart | 1 tk |
| Laste velokart | 1 tk |
| Vintage: Tuletõrje-, pedaalidega auto  | 1 tk |
| Vintage: Legend Rouge | 1 tk |
| Vintage: Legend goldini | 1 tk |
| Vintage: Traktor, järelveetav | 1 tk |
| 2-koahaline pedaalauto | 2 tk |
| 1-kohaline pedaalauto | 2 tk |
| 3-rattaline pedaalauto | 2 tk |
| Laste tsirkuseratas | 1 tk |

**3. Eritööd ja -teenused (tellimisel)**

3.1. Inventari remonditööd.

3.2. Transportteenus.